《京口怀洛阳旧居，兼寄广陵二三知己》
唐代·刘长卿

川阔悲无梁，蔼然沧波夕。天涯一飞鸟，日暮南徐客。

气混京口云，潮吞海门石。孤帆候风进，夜色带江白。

一水阻佳期，相望空脉脉。那堪岁芳尽，更使春梦积。

故国胡尘飞，远山楚云隔。家人想何在，庭草为谁碧。

惆怅空伤情，沧浪有馀迹。严陵七里滩，携手同所适。

作者简介：刘长(zhǎng)卿(709—789)，字文房，汉族，宣城（今属安徽）人，唐代诗人。后迁居洛阳，河间（今属河北）为其郡望。唐玄宗天宝年间进士。肃宗至德中官监察御史，苏州长洲县尉，代宗大历中任转运使判官，知淮西、鄂岳转运留后，又被诬再贬睦州司马。因刚而犯上，两度迁谪。德宗建中年间，官终随州刺史，世称刘随州。